**Unione Calcio Sampdoria** on genovalainen jalkapallojoukkue, joka pelaa Italian pääsarjassa Serie A:ssa. Seura perustettiin vuonna 1946, kun kaksi joukkuetta, *Sampierdarenese* ja *Andrea Doria* yhdistyivät. Seura tunnetaan lempinimellä *Blucerchiati* (*sinirenkainen*) ja joskus sen nimi lyhennetään muotoon *Samp* tai *Doria*. Sampdoria pelaa ottelunsa Stadio Luigi Ferrarisilla, jonka se jakaa yhdessä paikallisvastustajansa Genoa CFC:n kanssa.

Sampdoria on voittanut scudetton kerran vuonna 1991. Italian Cupin se on voittanut neljästi (viimeisin vuonna 1994) ja Cup-voittajien cupin vuonna 1990. Vuonna 1992 se hävisi Mestarien liigan finaalissa FC Barcelonalle.

Sampdoria nousi pitkän tauon jälkeen takaisin Serie A:han kaudeksi 2003–2004. Kaudella 2004–2005 se sijoittui peräti viidenneksi päästen Uefa Cupiin. Kausi 2005–2006 oli pettymys. Liigassa seura jäi 14. sijalle, joka muuttui Italian jalkapalloskandaalin jälkeen 12. sijaksi, ja Uefa Cupista se putosi jo lohkovaiheessa.

Kaudella 2009–2010 Luigi Delneri johdatti Sampdorian upeisiin suorituksiin ja seura sijoittui sarjassa neljänneksi. Näin ollen se pääsi karsimaan paikastaan Mestarien liigan lohkovaiheeseen, missä se kuitenkin epäonnistui. Delneri jätti paikkansa kauden jälkeen ja siirtyi Juventuksen peräsimeen. Hänen seuraajakseen palkattiin Domenico Di Carlo.  Di Carlo luotsasi Sampdorian Eurooppa-liigan lohkovaiheeseen. Talven tullen Sampdorian meno kuitenkin hyytyi ja lopulta kehnot tulokset johtivat Di Carlon potkuihin maaliskuussa 2011. Valmennusvastuun otti Alberto Cavasin.  Kauden päätteeksi Sampdoria sijoittui 18. ja tippui Serie B:hen. Vuotta myöhemmin se nousi takaisin pääsarjaan kukistettuaan nousukarsintafinaalissa Varesen

Sampdoria osti heinäkuussa 2015 Ajaxista suomalaispelaaja Niklas Moisanderin.

Saavutukset
-----------

* Scudetto: 1990–1991
* Italian Cup: 1984–1985, 1987–1988, 1988–1989, 1993–1994
* Italian Super Cup: 1991
* Cup-voittajien Cup: 1989–1990

Entisiä pelaajia
----------------

* Italia Enrico Chiesa
* Ruud Gullit
* Christian Karembeu
* Jürgen Klinsmann
* Italia Marcello Lippi
* Italia Roberto Mancini
* Siniša Mihajlović
* Ariel Ortega
* Italia Gianluca Pagliuca
* Clarence Seedorf
* Italia Giuseppe Signori
* Graeme Souness
* Juan Sebastián Verón
* Italia Gianluca Vialli
* Italia Pietro Vierchowod
* Italia Christian Vieri
* Des Walker
* Italia Walter Zenga
* Italia Simone Inzaghi

Entisiä valmentajia
-------------------

* Jugoslavia Serbia ja Montenegro Vujadin Boškov
* Italia Luigi Delneri
* Italia Domenico Di Carlo
* Italia Eusebio Di Francesco
* Ruotsi Sven-Göran Eriksson
* Italia Ciro Ferrara
* Italia Marco Giampaolo
* Italia Giuseppe Iachini
* Italia Walter Mazzarri
* Argentiina César Luis Menotti
* Serbia Siniša Mihajlović
* Italia Vincenzo Montella
* Italia Walter Novellino
* Italia Claudio Ranieri
* Italia Luciano Spalletti
* Italia Walter Zenga

Lähteet
-------

1. ↑  Di Carlo übernimmt Sampdoria
2. ↑  Di Carlo sacked by Sampdoria[vanhentunut linkki]
3. ↑  Sampdoria nousi Serie A:han *plaza.fi*.  10.6.2012. Viitattu 2.9.2012. [vanhentunut linkki]
4. ↑  Jan Vilén, Ari Virtanen: Lehdet: Niklas Moisander siirtyy Sampdoriaan *HS.fi*.  12.02.2015. Viitattu 15.6.2015.

Aiheesta muualla
----------------

* Virallinen kotisivu

Serie A 2023–2024
 Atalanta |  Bologna |  Cagliari |  Empoli |  Fiorentina |  Frosinone |  Genoa |  Inter |  Juventus |  Lazio |  Lecce |  Milan |  
 Monza |  Napoli |  Roma | Salernitana |  Sassuolo |  Torino |  Udinese |  Verona